钦定古今图书集成/理学汇编/学行典/第106卷 > 礼记 > 《经解》
## 钦定古今图书集成/理学汇编/学行典/第106卷 > 礼记 > 《经解》

孔子曰：“入其国，其教可知也。其为人也，温柔敦厚，《诗》
教也；疏通知远，《书》教也；广博易良，《乐》教也；絜静精微，
《易》教也；恭俭庄敬，《礼》教也；属辞比事，《春秋》教也。”

〈大全〉石林叶氏曰：“教者，上所以勉下，《经》者，所以助成其教也。”